User talk:Erick Mponzi

Wasifu wa Mchungaji Erick L Mponzi Mchungaji: Erick L Mponzi alizaliwa mnamo tarehe 27/10/1987 katika kijiji cha Mbuyuni wilayani Chunya katika mkoa wa Mbeya nyanda za juu kusini mwa Tanzania. Mwaka 1998 alianza kusoma elimu ya Msingi katika shule ya Msingi Mbuyuni na mwaka 2001 akiwa darasa la nne alihamia katika shule ya msingi Mwambani wilayani chunya ambapo mwaka 2004 alihitimu elimu ya msingi katika shule hiyo. Mwaka 2006 alijiunga na elimu ya sekondari katika shule ya Sekondari Mkwajuni wilayani Chunya na mwka 2009 alihitimu kidato cha nne na alichaguliwa kujiunga na elimu ya juu ya sekondari mwaka 2010 katika shule ya Sekondari Iwalanje iliyoko wilaya ya Mbeya Vijijini. Mwaka 2012 alihitimu elimu ya sekondari ya juu (Kidato cha sita). Baada ya kuhitimu alifundisha kwa muda katika shule ya sekondari Maweni na kisha kujiunga na elimu ya juu katika Chuo Kikuu cha Teofilo Kisanji kilichopo katika jiji la Mbeya kusomea fani ya Shahada ya elimu na saikolojia ya unasihi. (Bachelor of Education Counseling Psychology) mwaka 2015 alifuzu na kutunukiwa shahada hiyo. Wakati akiwa anaendelea na elimu ya darasani mchungaji huyu alikuwa pia akisoma elimu ya mambo ya Mungu (Theolojia ) kwa njia ya mtandao. mwaka 2012 alifuzu Stashahada ya Huduma kutoka katika chuo cha Prophetic Voice Institute kilichopo Marekani, mwaka huhuo alijiunga na chuo cha Salt Lake Bible College (Marekani) Kusomea Shahada ya Theolojia ambapo mwaka 2016 alihamia Chuo cha Great Commission Bible College (GCBC) na kutunukiwa Shahada ya Theolojia (Bachelor of Theology). Baada ya kufuzu shahada ya Theolojia aliendelea na kusoma Shahada ya umahiri katika Huduma (Master of Ministry ) ambapo hadi sasa anaendelea na masomo.

Historia ya Huduma Mchg, Erick L Mponzi alimpokea Yesu kuwa Bwana na mwokozi wa maisha yake mnamo mwaka 1998 akiwa darasa la kwanza. Mwaka   2000 aliteuliwa kuwa  mwalimu wa wa watoto wa  shule ya Jumapili  Katika kanisa la Tanzania Assemblies of God  Mbuyuni. Mwaka 2007 alihudumu kama mwinjilisti katika huduma ya Efatha chini ya Mtume Fideli Haule pamoja na Mwinjilisti Richard Kalembo. Akiwa shuleni mwaka 2006 alichaguliwa kuwa mwenyekiti CASFETA tawi la Mkwajuni Sekondari na mwenyekiti wa CASFETA wilaya ya Chunya.Mwaka 2007 alichaguliwa kuwa mwenyekiti Injili CASFETA mkoa wa Mbeya na katibu wake akiwa dada Judithi Johakimu. Akiwa kidato cha Sita alifanya kazi kama Mchungaji msaidizi katika kanisa la Pentekote Holiness Association Mission chini ya Mchungaji Alex mjaki katika Kijiji cha Ifiga wilaya ya Mbeya vijijini. Mwaka 2010 aliteuliwa kuwa Mwezeshaji  wa  shule ya Huduma ya kimataifa (International School of Ministrytm)  ambapo alifungua kituo cha mafunzo katika mji wa Mkwajuni wilayani Chunya. Mwaka 2013 aliteuliwa na Mchungaji Gwamaka Mwang’onda kuwa mkufunzi na mkuu wa chuo cha Huduma cha Philadelphia (Philadelphia School of Mission) kilichoanzishwa katika kanisa la Pentekoste Tanzania katika Parishi ya Iwala. Mwaka 2014. Alianzisha Chuo cha Biblia kinachoitwa Elam Christian Harvest Seminary Tanzania (ECHASE) Mkoani Mbeya Katika Mji wa Mkwajuni. Na mwaka huhuo alifungua Kanisa katika Kijiji cha Mbuyuni Ambako mpaka sasa anaendelea na huduma kama Mchungaji Kiongozi. Mtumishi Huyu ana mke anaeitwa Pendo Erick na Mungu amewajalia kuwa na watoto wawili wa kwanza wa kiume anaitwa Melkizedeki na wa pili ni wa kike anaitwa Debora.